李楘 (成化進士)

李楘（），字從質，直隸河間府任丘縣人，明朝政治人物。

生平
成化十年（1474年）甲午科順天鄉試舉人，十四年（1478年）戊戌科三甲進士。授南直隸上海縣知縣，勤政愛民，政績卓著，因丁憂去職。當地百姓立祠祭祀，又入祀名宦祠。服闕後，升光祿寺丞，弘治五年（1492年）升光祿寺少卿。受光祿寺卿胡恭牽連被貶，調青州府同知，十一年（1498年）升萊州府知府。正德元年（1506年）以兒子李時已獲授翰林院編修，李楘上疏乞歸，特進山東布政使司右參政致仕《上海縣志·卷十四·名宦》頁十五：李楘，字從質，任丘人。成化十四年進士。由教諭爲知縣。政尚寬恕，不事聲色，徭役聽民自議，然後差次之，無弗均者。緩期寬約，而輸恐後訟者開諭使自釋。歲大旱，禱不懈，雨乃時降。葺學校，養濟院，禁火葬，拓義冢瘞之。瀕浦渡者，苦婪索，又舟小多覆溺，楘市堅木，爲巨艦，設官夫駕之，賤民詐稱孟御史微行廉知壯付獄。無何，以憂去。邑人祀之（見祠祀），並祀名宦。（按：唐錦紀云：公以艱去，服闕，擢丞光祿，晉少卿，最後知萊州府，乞休。特進山東參政，以元嗣官吏部尚書武英殿大學士，贈如其官云。舊志楘子時，今考《明史》，則時父乃名棨，疑楘兄弟行也。。正德四年病重，至儿子李時到家，已去世七日李東陽《萊州府知府李君楘墓誌銘》：君姓李氏，諱楘，字從質，其先望于隴西。元季有諱成者居鳳翔，國朝永樂中徙河間之任丘縣鉅族。考諱溥，登陝西鄉薦，累官山東東昌府學教授，贈儒林郎、光祿寺丞，生四子，君其長也。始成化甲午舉京闈，戊戌登進士，知上海縣。以外艱去，民遮道攀送，有下泣者。服闋被徵，復以內艱去。服再闋，擢光祿丞，越六年，當弘治壬子，遷少卿。南京工部解　御膳俱應物，至卿胡恭者以鄉人不檢視，典守者因出空文，後事覺，恭坐貶，連引諸僚佐，君以丞時事出同知青州府，家人咸怨恭，君曰命也。會二弟連喪，曰此亦恭邪？又六年戊午，擢知萊州府。越八年不調，君以子時已舉進士，授翰林編修，乃上疏乞歸，吏部言其恬退可嘉，宜進秩以示勸，特陞山東布政司右參政致仕。明年得疾，就醫京邸。數月又明年病劇，時亟欲歸省，會　孝廟實錄成有日，又朝廷將行黜陟之令。君手書止之，自制棺歛，處分家務。時憂甚，弗暇他卹，亟具疏以請，踰月乃獲命。比抵家，君已逝七日矣。《明武宗毅皇帝实录卷之四十九》：正德四年夏四月辛巳，翰林院編修李時以六年請歸省父母，吏部覆奏，例當與假。詔責吏部不度可否，復蹈紛更之轍，令查定制以聞。吏部言諸司職掌及歷朝事例，或離家十年、五六年者，俱聽省親。至成化二十三年詔書許六年歸省，又著為令。乃從之。。

家族
曾祖李忠。祖父李荣。父李溥，教授贈光祿寺寺丞；母劉氏。具慶下。娶邊氏。子李時，弘治十五年（1502年）壬戌科進士，嘉靖中官至吏部尚書。

注釋
 李東陽《萊州府知府李君楘墓誌銘》

參考文獻
应宝时、俞樾、方宗诚，《同治上海縣志》，清同治十年（1871年）吳門臬署 刻本

M
Category:任丘人
Category:明朝上海縣知縣
Category:明朝光祿寺丞
Category:明朝光祿寺少卿
Category:明朝青州府同知
Category:明朝萊州府知府